Ehdotus: neuvoston päätös, maaseudun kehittämiseen myönnettävän yhteisön tuen määrästä 1 päivästä tammikuuta 2007 31 päivän joulukuuta 2013 ulottuvalla kaudella, sen jakautumisesta eri vuosille ja lähentymistavoitealueille keskitettävästä vähimmäismäärästä /* KOM/2006/0238 lopull. */





[pic] | EUROOPAN YHTEISÖJEN KOMISSIO | Bryssel 24.5.2006 KOM(2006) 238 lopullinen Ehdotus: NEUVOSTON PÄÄTÖS, maaseudun kehittämiseen myönnettävän yhteisön tuen määrästä 1 päivästä tammikuuta 2007 31 päivän joulukuuta 2013 ulottuvalla kaudella, sen jakautumisesta eri vuosille ja lähentymistavoitealueille keskitettävästä vähimmäismäärästä (komission esittämä) PERUSTELUT 1. Euroopan maaseudun kehittämisen maatalousrahaston (maaseuturahaston) tuesta maaseudun kehittämiseen 20 päivänä syyskuuta 2005 annetun neuvoston asetuksen (EY) N:o 1698/2005[1] 69 artiklan 1 kohdan mukaan neuvosto vahvistaa määräenemmistöllä ja komission ehdotuksesta kyseisen asetuksen nojalla maaseudun kehittämiseen myönnettävän yhteisön tuen määrän 1 päivästä tammikuuta 2007 31 päivään joulukuuta 2013 ulottuvalla kaudella, sen jakaantumisen eri vuosille sekä vähimmäismäärän, joka keskitetään lähestymistavoitealueille, vuodesta 2007 vuoteen 2013 ulottuvan rahoituskehyksen ja samalle kaudelle tehdyn, talousarviota koskevaa kurinalaisuutta ja moitteetonta varainhoitoa koskevan toimielinten sopimuksen mukaisesti. Toimielinten sopimus allekirjoitettiin … Sen liitteessä I vahvistetaan vuosien 2007–2013 rahoituskehys ja vahvistetaan sitoumusmäärärahat myös otsakkeelle 2, joka sisältää maaseudun kehittämisen määrärahat. 2. Eurooppa-neuvoston vuosien 2007–2013 rahoituskehyksestä joulukuussa 2005 tekemän sopimuksen 63 kohta kuuluu seuraavasti: ”Uuden maaseudun kehittämisvälineen määrärahat, jotka muodostuvat pääosin lähentymistavoitteen määrärahojen alueperusteisen jakoperusteen tukemiseksi rahastoista siirretyistä varoista ja nykyisin EMOTR:n tukiosastosta suoritettavista varoista, ovat 69,75 miljardia euroa ennen mukautusta, joista 41,23 miljardia euroa nykyisin EMOTR:n tukiosastosta suoritettavia varoja. Komissio jakaa kaikki maaseudun kehittämisen määrärahat EMOTR:sta siirretyt määrät mukaan lukien ja varmistaa, että EU-10:lle, Bulgarialle ja Romanialle jaetaan vähintään 33,01 miljardia euroa. Jäljelle jäävästä 36,74 miljardin euron osuudesta 18,91 miljardia euroa jaetaan EU-15:lle soveltamalla jakoperustetta, josta komissio tekee myöhemmin ehdotuksen ja jonka neuvosto hyväksyy maaseudun kehittämisestä 20 päivänä syyskuuta 2005 annetun asetuksen (1698/2005) mukaisesti, ja lisäksi 4,07 miljardia euroa jaetaan Itävallalle (1,35 miljardia euroa), Suomelle (0,46 miljardia euroa), Irlannille (0,50 miljardia euroa), Italialle (0,5 miljardia euroa), Luxemburgille (20 miljoonaa euroa), Ranskalle (0,1 miljardia euroa), Ruotsille (0,82 miljardia euroa) ja Portugalille (0,32 miljardia euroa), jonka osalta ei sovelleta kansallista yhteisrahoitusta koskevaa vaatimusta Portugalin maatalouden erityisten vaikeuksien johdosta, jotka on tuotu esiin Portugalin maatalouden tilannetta koskevasta komission kertomuksesta (asiak. 10859/03 AGRI 213) annetuissa Eurooppa-neuvoston päätelmissä.” 3. Asetuksen (EY) N:o 1698/2005 69 artiklan 4 kohdassa säädetään seuraava: Komissio jakaa maaseudun kehittämiseen myönnettävän yhteisön tuen vuosittain jäsenvaltioille (kun ensin on vähennetty 0,25 prosenttia komission teknisestä avusta) ottaen huomioon: a) lähentymistavoitealueille varatut määrät, b) aiemman kehityksen, ja c) erityistilanteet ja -tarpeet puolueettomin perustein. 4. Lähentymistavoitealueille varatut määrät [kriteeri a)] lasketaan jäsenvaltioille kunkin jäsenvaltion lähentymistavoitteen kokonaisrahoituksesta eli EMOTR:n ohjausosastosta saaduista varoista, jotka on siirretty otsakkeesta 1b vuosien 2007–2013 rahoituskehyksessä otsakkeeseen 2 kuuluvaan maaseudun kehittämiseen. Tähän määrään ei voi sisältyä asetuksen (EY) N:o 1698/2005 69 artiklan 2 kohdan mukainen 0,25 prosentin osuus komission teknisestä avusta eikä Leader+-osuus EMOTR:n ohjausosastosta saaduista varoista. Joulukuun 2005 Eurooppa-neuvostossa päätettiin kriteeristä c) jakamalla kahdeksalle jäsenvaltiolle erityiset määrät. Komissio soveltaa kriteeriä b) vielä jakamattomiin määriin. Tässä yhteydessä aiempi kehitys [kriteeri b)] merkitsee EMOTR:n tukiosaston maaseudun kehittämisen kokonaisrahoitukseen kaudella 2000/2006 (kaudella 2004/2006 uusien jäsenvaltioiden osalta) ja Leader+:aan liittyvien, jäsenvaltioiden aiempien osuuksien käyttöä. 5. Asetuksen 69 artiklan 1 kohdassa tarkoitettu maaseudun kehittämiseen myönnettävä määrä ja sen jakautuminen eri vuosille (myös lähentymistavoitealueille varattu vähimmäismäärä) esitetään neuvoston päätöksen liitteessä. Tässä määrässä on myös otettava huomioon Bulgaria ja Romania, kun oletetaan, että ne ovat yhteisön jäseniä 1. tammikuuta 2007. Jos nämä maat tai jompikumpi niistä ei ole yhteisön jäsen kyseisenä päivämääränä, tämä päätös on muutettava vastaavasti. Ehdotus: NEUVOSTON PÄÄTÖS, maaseudun kehittämiseen myönnettävän yhteisön tuen määrästä 1 päivästä tammikuuta 2007 31 päivän joulukuuta 2013 ulottuvalla kaudella, sen jakautumisesta eri vuosille ja lähentymistavoitealueille keskitettävästä vähimmäismäärästä EUROOPAN UNIONIN NEUVOSTO, joka ottaa huomioon Euroopan maaseudun kehittämisen maatalousrahaston (maaseuturahaston) tuesta maaseudun kehittämiseen 20 päivänä syyskuuta 2005 annetun neuvoston asetuksen (EY) N:o 1698/2005[2] ja erityisesti sen 69 artiklan 1 kohdan, ottaa huomioon komission ehdotuksen, sekä katsoo seuraavaa: 1. Maaseudun kehittämiseen asetuksen (EY) N:o 1698/2005 mukaisesti myönnettävän yhteisön tuen maksusitoumusmäärärahojen määrä 1 päivästä tammikuuta 2007 31 päivän joulukuuta 2013 ulottuvalla kaudella, sen jakautuminen eri vuosille ja lähentymistavoitealueille keskitettävä vähimmäismäärä olisi vahvistettava Euroopan parlamentin, neuvoston ja komission […] tekemän, talousarvion kurinalaisuutta ja moitteetonta varainhoitoa koskevan toimielinten välisen sopimuksen[3] mukaisesti. 2. Kokonaismäärään olisi sisällytettävä Bulgarialle ja Romanialle varattu määrä edellyttäen, että sopimus kyseisten maiden liittymisestä Euroopan unioniin tulee voimaan 1 päivänä tammikuuta 2007. Jos liittymissopimus ei tule voimaan 1 päivänä tammikuuta 2007 jommankumman tai molempien maiden osalta, kokonaismäärää on mukautettava vastaavasti, ON PÄÄTTÄNYT SEURAAVAA: Ainoa artikla Maaseudun kehittämiseen asetuksen (EY) N:o 1698/2005 mukaisesti myönnettävän yhteisön tuen maksusitoumusmäärärahojen kokonaismäärä 1 päivästä tammikuuta 2007 31 päivän joulukuuta 2013 ulottuvalla kaudella, sen jakautuminen eri vuosille ja kyseisen asetuksen 2 artiklan j kohdassa tarkoitetuille lähentymistavoitealueille keskitettävä vähimmäismäärä vahvistetaan tämän päätöksen liitteessä. Tehty Brysselissä Neuvoston puolesta Puheenjohtaja LIITE Vuosien 2007–2013 maksusitoumusmäärärahojen kokonaismäärä, sen jakautuminen eri vuosille sekä lähentymistavoitealueille keskitettävä vähimmäismäärä ja sen jakautuminen eri vuosille* Milj. euroa, vuoden 2004 hinnat** | 2007 | 2008 | 2009 | 2010 | 2011 | 2012 | 2013 | Yht. | EU-25:n sekä Bulgarian ja Romanian kokonaismäärä | 10 710 | 10 447 | 10 185 | 9 955 | 9 717 | 9 483 | 9 253 | 69 750 | Lähentymistavoitealueille varattu vähimmäismäärä | 27 699 | * Ennen yhteisen maatalouspolitiikan markkinamenojen ja suorien tukien pakollista mukauttamista ja muita siirtoja maaseudun kehittämiseen. ** Määrät on pyöristetty lähimpään miljoonaan, mutta ohjelmatyössä numerotiedot ilmoitetaan lähimpään euroon. | RAHOITUSSELVITYS | 1. | BUDJETTIKOHTA: 05 04 05 01 | MÄÄRÄRAHAT (ATE 2007): MSM: 12 343 028 111 euroa (mukaan lukien asetuksen (EY) N:o mukainen mukauttaminen ja siirrot) MM: 6 182 000 000 euroa | 2. | TOIMENPITEEN NIMI: Maaseudun kehittämiseen myönnettävän yhteisön tuen määrästä 1 päivästä tammikuuta 2007 31 päivän joulukuuta 2013 ulottuvalla kaudella, sen jakautumisesta eri vuosille ja lähentymistavoitealueille keskitettävästä vähimmäismäärästä tehty neuvoston päätös | 3. | OIKEUSPERUSTA: Neuvoston asetuksen (EY) N:o 1698/2005 69 artiklan 1 kohta. | 4. | TAVOITTEET: Vahvistetaan maaseudun kehittämiseen myönnettävän yhteisön tuen määrä vuosina 2007–2013, sen jakautuminen eri vuosille ja lähentymistavoitealueille keskitettävä vähimmäismäärä | 5. | VAIKUTUKSET TALOUSARVIOON (1) | SEURAAVA VARAINHOITO-VUOSI (2007) (milj. euroa) | 5.0 | MENOT (vuoden 2004 hinnat) (2) – EY:N TALOUSARVIOSTA (TUET/INTERVENTIOT) – KANSALLISISTA TALOUSARVIOISTA – MUUT | MSM: 10 710 MM: 4 973 | 5.1 | TULOT – EY:N OMAT VARAT (MAKSUT/TULLIT) – KANSALLISELLA TASOLLA | – | 2008 | 2009 | 2010 | 2011 | 2012 | 2013 | 5.0.1 | MENOARVIO (vuoden 2004 hinnat) MSM (2) MM | 10 447 6 231 | 10 185 6 761 | 9 955 7 919 | 9 717 9 150 | 9 483 9 664 | 9 253 9 861 | 5.1.1 | TULOARVIO | – | – | – | – | – | – | 5.2 | LASKUTAPA: – | 6.0 | MAHDOLLISUUS RAHOITUKSEEN TOTEUTETTAVANA OLEVAN TALOUSARVION KYSEISEEN LUKUUN OTETUISTA MÄÄRÄRAHOISTA | KYLLÄ/EI | 6.1 | MAHDOLLISUUS RAHOITUKSEEN TOTEUTETTAVANA OLEVAN TALOUSARVION LUKUJEN VÄLISILLÄ SIIRROILLA | KYLLÄ/EI | 6.2 | LISÄTALOUSARVION TARVE | KYLLÄ/EI | 6.3 | MYÖHEMPIIN TALOUSARVIOIHIN OTETTAVAT MÄÄRÄRAHAT | KYLLÄ/EI | HUOMAUTUKSIA: (1) Maaseudun kehittämisen vuosien 2007–2013 kokonaisrahoituksen maksusitoumusmäärärahat on vahvistettu Eurooppa-neuvoston vuosien 2007–2013 rahoituskehyksestä tekemässä sopimuksessa. (2) Esitettyihin numerotietoihin eivät sisälly pakollinen mukauttaminen ja muut ensimmäisestä pilarista tehtävät siirrot. | [1] EUVL 277, 21.10.2005, s. 1. [2] EUVL 277, 21.10.2005, s. 1. [Asetus sellaisena kuin se on muutettuna asetuksella (EY) N:o ..../…. (EUVL L ....)]. [3] EUVL C …, …, s. ….